Ενεργοποίηση των σειρήνων συναγερμού πολιτικής άμυνας της χώρας θα πραγματοποιηθεί σήμερα στο πλαίσιο της άσκησης "Παρμενίων-2017".



Σύμφωνα με ανακοίνωση του υπουργείου Ψηφιακής Πολιτικής, Τηλεπικοινωνιών και Ενημέρωσης, η δοκιμαστική ενεργοποίηση του συνόλου των σειρήνων συναγερμού θα πραγματοποιηθεί στις 11:00, σήμανση συναγερμού αεροπορικής επίθεσης, για χρονική διάρκεια εξήντα δευτερολέπτων (διακοπτόμενος ήχος διαφορετικής έντασης).



Και στις 11.05, σήμανση λήξης συναγερμού για τη χρονική διάρκεια εξήντα δευτερολέπτων (συνεχής ήχος σταθερής έντασης).



Η ενεργοποίηση των σειρήνων συναγερμού Πολιτικής 'Αμυνας, έχει καθαρά δοκιμαστικό σκοπό και επομένως δεν υπάρχει λόγος σύγχυσης ή ανησυχίας.